Številka: 013-22/2021/9

Datum: 10. 6. 2023

# Zadeva: Zapisnik 6. seje sveta za promocijo kmetijskih in živilskih proizvodov

**Datum seje: 6. 6. 2023**

Kraj sestanka: MKGP, Dunajska 22, Ljubljana

Prisotni člani sveta: Roman Žveglič (KGZS), Alenka Marjetič Žnider (ZZS), Danilo Potokar (KGZS), mag. Anita Jakuš (GZS - ZKŽP), Ana Le Marechal Kolar (MKGP) in Jožica Župec (MKGP), Toni Balažič (GZS - ZKŽP)

Odstotni: dr. Tatjana Zagorc (GZS – ZKŽP)

Prisotni ostali iz MKGP: ministrica Irena Šinko, Igor Ahačevčič, direktorat za kmetijstvo, mag. Štefi Videčnik, Tomaž Džuban, Peter Boršič, Klavdija Leskovar, Adrijana Bezeljak, sektor za promocijo kmetijskih in živilskih proizvodov

Ostali prisotni: Zoran Savin, Digitall, d.o.o.

Dnevni red seje:

1. Sprejem dnevnega reda 6. seje sveta
2. Pregled sklepov 5. seje sveta
3. Spletna stran NSH: Analiza obiska spletne strani, priprava projektne naloge za novo spletno stran
4. Promocija mleka: kratko poročilo o izvajanju spomladanskega vala promocije ter rezultati meritev
5. Promocija sadja: kratko poročilo o izvajanju promocije: Naše super jagode
6. Promocija mesa: kratka poročila o aktivnostih: projekt HORECA, zakup BUS, medijski zakup pomlad-poletje, Slovenija ima talent
7. Ostale promocije: EKO in 3 SHEME v seznanitev
8. Razno

AD1 in 2 Sprejem dnevnega reda 6. seje sveta in pregled sklepov 5. seje

Svet je potrdil dnevni red 6. seje ter pregledal sklepe 5. seje. Vsi sklepi so bili realizirani.

AD3 Spletna stran NSH: Analiza obiska spletne strani, priprava projektne naloge za novo spletno stran

Svetu je bila predstavljena krajša analiza obiska spletne strani Naša super hrana, vsebina strategije spletnega komuniciranja ter priprave na prenovo spletne spletni. Gospod Zoran Savin s podjetja Digitall, d.o.o., ki je pripravil novo posodobljeno strategijo, je na koncu tudi odgovarjal na vprašanja članov sveta, ki so bila povezana s spletno stranjo in funkcionalnostjo le-te. G. Balažič je komentiral stanje na področju mesa ter povečanje uvoza poceni mesa. Člani so razpravljali o načinih za hitrejše odzive sektorskih odborov na negativne informacije v javnosti, ki škodijo slovenski proizvodnji hrane. G. Žveglič je predlagal izvedbo delavnice članov sveta s sektorskimi odbori na to temo.

AD4 Promocija mleka: kratko poročilo o izvajanju spomladanskega vala promocije ter rezultati meritev

G. Boršič je predstavil pomladni val promocijske kampanje za mleko, ki je potekal med 10. marcem in 30. aprilom 2023 v vrednosti 200.000€. Zakup je izvedel na javnem natečaju izbran izvajalec Media Publikum d.o.o.. Ga. Jakuš je opozorila na dolge časovne presledke med posameznimi kampanjami, v katerih pade stopnja zavedanja in zaupanja v oglaševane vsebine. S strani gospe Župec ji je bilo pojasnjeno, da bo promocija mleka potekala tudi jeseni, preko oddaje Slovenija ima talent. V kakšni obliki je bilo predstavljeno v nadaljevanju.

AD5 Promocija sadja: kratko poročilo o izvajanju promocije: Naše super jagode

G. Džuban je predstavil svetu promocijsko kampanjo za slovenske jagode, ki je potekala med 15. in 26. majem 2023 na Radio Aktual. Izvajalec kampanje je bila Futura DDB, izbrana v postopku javnega naročila. Vrednost kampanje je bila 25.000 EUR.

Nadalje se je svet seznanil s postopki sprejema zakonodaje za vključitev sektorja sadja v novo programsko obdobje promocije, ki bo trajalo od leta 2024 – 2026. Trenutno stanje zakonodaje:

- Odredba o vključitvi sektorja sadja v izvajanje promocije za obdobje 2024-2026 - objavljena (Ur.l. RS, št. 54/2023)

- Uredba o obveznem prispevku za promocijo kmetijskih in živilskih proizvodov za zavezance sektorja sadja za obdobje 2024-2026 – zadnja faza pred objavo

- Odredba o Programu promocije sektorja pridelave in predelave sadja za obdobje 2024–2026 – v medresorskem usklajevanju.

AD6 Promocija mesa: kratka poročila o aktivnostih: projekt HORECA, zakup BUS, medijski zakup pomlad-poletje, Slovenija ima talent

Ga. Župec je predstavila projekt promocije mesa v segmentu HORECA. V okviru projekta so bili izdelani in natisnjeni označevalci za restavracije/obrate javne prehrane in pripravljena navodila za označevanje mesa, ki imajo certifikat »izbrana kakovost – Slovenija« na jedilnih listih. V teku projekta so bili posneti tudi video spoti s pridelovalci, zadrugami, gostinci in ministrico ter izvedena predstavitev na spletnem dogodku za gostince. Izvajalec projekta je bila agencija Dobre zgodbe d.o.o..

Člani sveta so pohvalili kampanjo, saj je v sektorju HORECA tovrstno osveščanje zelo nujno. Poudarili so, da je zelo pomembno, da potrošnike naučimo, da povprašajo po poreklu hrane v restavracijah, gostinske obrate pa da sestavine slovenskega porekla označijo na jedilnih listih. Balažič je predlagal, da KGZS in ostali deležniki svoje člane pozovejo, da tudi oni preko svojih adrem pošljejo obvestilo o projektu.

Nadalje se je svet seznanil z medijskim zakupom oglaševanja za goveje in perutninsko meso »izbrana kakovost – Slovenija« na zunanjih površinah avtobusov in na digitalnih zaslonih znotraj avtobusov. Zakup poteka od 20. 4. do 20. 11. 2023 v Ljubljani, Celju in Mariboru. Izvajalec javnega naročila je Mediabus d.o.o., vrednost naročila je 44.743,32 EUR.

Prav tako je v pripravi medijski zakup za promocijo mesa, ki bo trajal od 14. 6. do 20. 7. 2023. V času zasedanja sveta je bila odločitev o izboru izvajalca je v podpisu v kabinetu. Vrednost javnega naročila je 169.580 EUR.

Ga. Videčnik je povedala, da je za namen promocije mesa in mleka podpisana pogodba za direktni zakup medijev z družbo Pro Plus d.o.o.. Zakup zajema promocijo in oglaševanje na POP TV v zabavni, in nadpovprečno gledani oddaji »Slovenija ima talent« za sektorja meso in mleko. Zakup bo potekal od 15. 9. do 10. 11. 2023 (6 oddaj) in bo zajemal promocijsko umeščanje znaka »izbrana kakovost – Slovenija« preko zabavnih in zanimivih skečev med avdicijskimi oddajami ter predvajanje TV spotov v celotnem času predvajanja oddaj. Vrednost javnega naročila je 91.000 EUR.

AD7 Ostale promocije: EKO in 3 SHEME v seznanitev

Ga. Bezeljak je predstavila potek drugega vala kampanje za tri sheme, ki poteka v medijih od 1. 5. do 30. 6. 2023. V okviru kampanje MKGP promovira sheme: »zaščitena označba porekla«, »zaščitena geografska označba« in »zajamčena tradicionalna posebnost«. Vrednost kampanje v letošnjem letu je 142.436,00€, od tega medijski zakup 120.000,00 € (izvajalec: Media Publikum), ter produkcija nekaterih novih materialov v vrednosti 22.436,00€ (izvajalec: Pristop). Člani sveta so pohvalili kampanjo.

AD8 Razno

Ga. Balažič je podal pobudo v razmislek, da bi zaradi vedno večjega uvoza hrane, ki povzroča onesnaženje in velik ogljični odtis, bilo smiselno razmisliti o uvedbi okoljskega davka na ogljični odtis hrane, ki ima za sabo dolge transportne poti.

**Sklepi:**

1. Svet je potrdil predlagani dnevi red 6. seje.
2. Svet je pregledal sklepe 5. seje. Vsi sklepi so bili realizirani.
3. Svet se je seznanil z analizo spletne strani in pripravo prenove strani.
4. Organizira se delavnica članov sveta za promocijo skupaj s sektorskimi odbori za namen vzpostavitve poenotenega komuniciranja z javnostmi s strani vseh deležnikov, ki komuniciramo lokalno hrano, predvsem z vidika PR sporočil. Podrobnosti člani sveta uskladijo naknadno.
5. Svet se je seznanil z rezultati pomladne promocijske kampanje 2023 za sektor mleka.
6. Svet se je seznanil z izvajanjem pomladne promocije sadja - naše super jagode.
7. Svet se je seznanil s poročilom o aktivnostih na področju promocije mesa: aktivnost v sektorju HORECA, z zakupom oglasnega prostora na avtobusih, medijskim zakupom za promocijo mesa pomlad/poletje ter promocijskimi aktivnostmi za sektorja mleka in mesa v nadpovprečno gledani oddaji »Slovenija ima talent«, ki bo predvajana na POP TV.
8. Svet se je seznanil s promocijo shem kakovosti: ZOP, ZGO, ZTP in EKO.

Zapisala:

mag. Štefi Videčnik, sekretarka sveta Roman Žveglič

 predsednik sveta